OpenLLM-France/wikimedia huggingface dataset:
# Prisma pentagonal

En geometria, el prisma pentagonal és un prisma amb base pentagonal. Aquest políedre té 7 cares, 15 arestes i 10 vèrtexs.
Com que té 7 cares, es tracta d'un heptaedre, encara que generalment aquest terme s'utilitza per referir-se l'heptaedre regular.
Un prisma pentagonal és recte si les arestes laterals i les cares laterals són perpendiculars a les cares de la base, sent les cares laterals rectangulars. En cas contrari, el prisma és oblic. Sol dir-se regular al prisma pentagonal recte, malgrat que realment es tracta d'un poliedre semirregular.

## Àrea

L'àrea d'un prisma pentagonal recte és la suma de les àrees de les cares laterals (rectangulars) i de les àrees de les bases (pentagonals). Si l'altura del prisma és $h$ i el costat de la base és $L$, l'àrea del prisma és
    $A=6hL+{\frac {L^{2}}{2}}\cdot {\sqrt {25+10{\sqrt {5}}}}$

## Volum

El volum d'un prisma pentagonal recte és el producte de l'àrea de la seva base per l'altura del prisma. Si l'altura del prisma és $h$ i el costat de la base és $L$, el seu volum és
    $V={\frac {hL^{2}}{4}}\cdot {\sqrt {25+10{\sqrt {5}}}}$
Pel principi de Cavalieri, el volum del prisma pentagonal oblic coincideix amb el del prisma pentagonal recte.

## Referències

* 1 2 3 Sapiña, R. «Calculadora de l'àrea i volum del prisma hexagonal» (en castellà). Problemas y ecuaciones. ISSN: 2659-9899 [Consulta: 2 juny 2020].
* ↑ Pugh, Anthony «Polyhedra: A Visual Approach» (en anglès). University of California Press, 1976.
# Lluís López del Castillo

Lluís López del Castillo (l'Hospitalet de Llobregat, 17 d'agost de 1938 – ?, 13 de juny de 2018) fou un lingüista i pedagog català. Llicenciat en filologia romànica, fou professor de didàctica de la llengua a la Universitat Autònoma de Barcelona i membre de l'Assessoria de Didàctica del Català. Entre les seves obres destaquen Llengua estàndard i nivells de llenguatge (1976), el Gran diccionari 62 de la llengua catalana (2000), la Gramàtica del català actual. Sintaxi i morfologia (1999, amb una segona edició revisada el 2001) o el Diccionari de formació de paraules (2002). Fou traductor, en especial d'obres de temàtica religiosa i generalment a partir del francès, per a l'editorial Estela.
També elaborà un manual per a infants per a l'aprenentatge del català, Faristol, llenguatge i gramàtica, il·lustrat per Pilar Bayés i de Luna, i promogut per Josep Tremoleda (Edigraf, 1969).

## Referències

* ↑ «Mor el filòleg Lluís López del Castillo als 79 anys». Diari Ara, 13-06-2018.
* ↑ «Lluís López del Castillo». Gran Enciclopèdia Catalana. Barcelona: Grup Enciclopèdia Catalana.
* ↑ Cabré, Maria teresa «LÓPEZ DEL CASTILLO, Lluís (2002): Diccionari de formació de paraules. Barcelona: Edicions 62. 432 p. (ressenya)». Estudis romànics, vol. 26, pàg. 362-366. ISSN: 2013-9500 [Consulta: 14 juny 2018].
* ↑ Mora i Figuera, Annacris (autora de l'entrada); Bacardí, Montserrat (direcció diccionari); Godayol, Pilar (direcció diccionari). «López del Castillo, Lluís». A: Diccionari de la traducció catalana (html). Vic: Eumo Editorial / Universitat Autònoma de Barcelona / Universitat de les Illes Balears / Universitat Jaume I / Universitat de Vic, 2011, pàgina. ISBN 9788497663960 [Consulta: 16 juny 2018].

## Bibliografia

* Albert Jané (2019): "Lluís López del Castillo (1938-2018)", Estudis Romànics 41, p. 716-718
# Jacob Marrel

Jacob Marrel o Marrell (Frankenthal, c. 1613/1614 – Frankfurt del Main, 1681) va ser un dibuixant, pintor i gravador alemany actiu a Utrecht, especialitzat en la pintura de flors i natures mortes.
Deixeble de Georg Flegel a Frankfurt de 1627 a 1632, el desembre d'aquest any apareix registrat com a deixeble de Jan Davidsz de Heem a Utrecht, on va residir fins al 1650. De nou a Frankfurt va contreure matrimoni amb la vídua de Matthäus Merian. Va tornar a residir a Utrecht, ocupat possiblement en el comerç d'art, entre 1659 i 1669, amb alguna interrupció, ja que consta la seva estada a Nuremberg almenys el 1665 en ocasió del matrimoni de la seva fillastra, Maria Sibylla Merian. Va tenir com a deixeble a Abraham Mignon, a més de la seva pròpia fillastra i al seu gendre, Johann Andreas Graff, especialitzat en arquitectures.
Marrel és conegut a més de per un nombre abundant de natures mortes a l'estil de Heem, garlandes i gerros de flors, pels seus àlbums amb estudis a l'aquarel·la de les varietats de les tulipes, dels quals algunes fulles es conserven al Rijksmuseum d'Amsterdam.

## Referències

* ↑ Rijksbureau voor Kunsthistorische Documentatie
* ↑ Meyere, Jos de, y Luna, Juan J., La pintura holandesa del Siglo de Oro.
* ↑ Jacob Marrel en el Rijksmuseum.
# Ernesto Ramiro Estacio

Ernesto Ramiro Estacio és un polític colombià membre del Moviment Autoritats Indígenes de Colòmbia i ha estat elegit per elecció popular per integrar el Senat de Colòmbia.

## Congressista de Colòmbia

En les eleccions legislatives de Colòmbia de 2006, Ramiro Estacio va ser triat senador de la república de Colòmbia pel Moviment Autoritats Indígenes de Colòmbia.

### Iniciatives

El llegat polític d'Ernesto Ramiro Estacio s'identifica per la seva participació en les següents iniciatives des del congrés:
* Ordenament territorial en desenvolupament dels articles 286, 329 i 330 de la Constitució Política.
* Modificació de l'article 29 i addició d'un nou capítol a la Constitució Política de Colòmbia.
* Expedició de normes orgàniques en matèria d'ordenament territorial en desenvolupament dels articles 286, 329 i 330 de la Constitució Política.
* Servei militar voluntari.

## Carrera política

La seva trajectòria política s'ha identificat per:

### Càrrecs públics

Entre els càrrecs públics ocupats per Ernesto Ramiro Estacio, s'identifiquen:
| Càrrec públic | Partit polític | Data Inici | Data Fi |
| Senador de la República de Colòmbia | Moviment Autoritats Indígenes de Colòmbia | 20 de juliol de 2006 | 20 de juliol de 2010 |
| Consultor Projecte Caracterització Sociocultural En Salut Dels Pobles Indígenes De Nariño | Moviment Autoritats Indígenes de Colòmbia | 5 de gener de 2003 | 15 de desembre de 2003 |
| Membre De la Mesa Nacional De Concertació Dels Pobles Indígenes Davant El Ministeri D'Educació | Moviment Autoritats Indígenes de Colòmbia | 1 de febrer de 2002 | 1 de febrer de 2004 |
| Membre Del Consell Major D'Educació De les Pastures | Moviment Autoritats Indígenes de Colòmbia | 1 de gener de 2002 | 1 de gener de 2005 |
| Governador Del Cabildo Indígena De Panan (Nariño) | Moviment Autoritats Indígenes de Colòmbia | 1 de gener de 2000 | 1 de gener de 2002 |

## Referències

* ↑ «Congreso de la República de Colombia» (en español). Senado de la República de Colombia, 2010. [Consulta: 21 juny 2010].
* ↑ «Congresistas - Ernesto Ramiro Estacio» (en español). Congreso Visible, 2010. [Consulta: 22 juny 2010].
* ↑ Ernesto Ramiro Estacio. «Por la cual se expiden normas orgánicas en materia de ordenamiento territorial en desarrollo de los artículos 286, 329 y 330 de la Constitución Política y se dictan otras disposiciones» (en español). Congreso Visible, 18 agost. [Consulta: 22 juny 2010].
* ↑ Ernesto Ramiro Estacio. «Por el cual se modifica el artículo 29 y se adiciona un nuevo capítulo a la Constitución Política de Colombia» (en español). Congreso Visible, 18 gener. Arxivat de l'original el 2011-11-29. [Consulta: 22 juny 2010].
* ↑ Error: hi ha títol o url, però calen tots dos paràmetres.Ernesto Ramiro Estacio. «» (en español). Congreso Visible, 12 novembre. [Consulta: 22 juny 2010].
* ↑ Ernesto Ramiro Estacio. «Por el cual se establece el servicio militar voluntario» (en español). Congreso Visible, 30 juliol. [Consulta: 22 juny 2010].
# Lluís Lúcia

«Lluís Lúcia» té aquests significats:
* Lluís Lúcia i Lúcia (1888-1943), advocat i polític espanyol.
* Lluís Lúcia i Mingarro (1914-1984), fill de l'anterior, director de cinema espanyol.
# Jerahmeel

Segons l'Antic Testament, Jerahmeel pertanyia a la tribu de Judà. Era el fill primogènit d'Hesron, net de Peres i besnet del patriarca Judà.
Jerahmeel va néixer durant el període a Egipte dels fills d'Israel. Al Llibre de les Cròniques de la Bíblia es citen els seus descendents. Jerahmeel es va casar dues vegades:
1) De la primera esposa van néixer:
* Ram, el primogènit. Va ser pare de:
** Maas
** Jamín
** Équer
* Bunà
* Oren
* Óssem
* Ahià
2) La segona esposa de Jerahmeel es deia Atarà, amb qui va tenir un fill:

## Referències

* ↑ Primer llibre de les Cròniques. II, 25-41
# Ernest de Babenberg

Ernest el Valent (1027 – 10 de juny de 1075) fou un marcgravi de la Marca Oriental de Baviera coneguda com a Àustria, de la casa de Babenberg, que va governar del 1055 fins a la seva mort. Va succeir al seu pare Adalbert el Victoriós; la seva mare era la veneciana Frozza Orseolo.

## Vida

Va continuar augmentat el territori d'Àustria incorporant les marques creades enfront dels bohemis i dels hongaresos. En aquest temos va començar la colonització del Waldviertel portada a terme pels anomenats ministeriales, els cavallers Künringer. En la lluita de les investidures va donar suport a Enric IV, i va lluitar contra els saxons. Va morir a la primera batalla de Langensalza.

## Esposa

Es va casar amb Adelaida d'Eilenburg (1040 – 26 de gener de 1071) i després amb Suanaquilda de la Marca Hongaresa.

## Referències

* The Royal Ancestry Bible, Royal Ancestors of 300 Colonial American Families Vol. 3 (chart 2180) per Michel L. Call ISBN 1-933194-22-7
# Bayanoboïta-(Y)

La bayanoboïta-(Y) és un mineral de la classe dels carbonats. Rep el nom del dipòsit de Bayan Obo, a la República Popular de la Xina, la seva localitat tipus.

## Característiques

La bayanoboïta-(Y) és un carbonat de fórmula química Ba₂Y(CO₃)₂F₃. Va ser aprovada com a espècie vàlida per l'Associació Mineralògica Internacional en el mes de desembre de l'any 2023, i encara resta pendent de publicació. Cristal·litza en el sistema ortoròmbic.
Les mostres que van servir per a determinar l'espècie, el que es coneix com a material tipus, es troben conservades a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: GMCTM2023008, i a les col·leccions del laboratori d'estructura cristal·lina de l'institut de recerca científica de la Universitat de Geociències de la Xina, també a Beijing, amb el número de catàleg: BYEB-2.

## Formació i jaciments

Va ser descoberta al dipòsit de Bayan Obo, situat a la localitat de Baotou (Mongòlia Interior, República Popular de la Xina), sent aquest indret l'únic a tot el planeta on ha estat descrita aquesta espècie mineral.

## Referències

* ↑ «Bayanoboite-(Y)» (en anglès). Mindat. [Consulta: 10 febrer 2024].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 77». European Journal of Mineralogy, 36, 1, 06-02-2024, pàg. 165–172. DOI: https://doi.org/10.5194/ejm-36-165-2024 [Consulta: 10 febrer 2024].
# Muhàmmad II ibn Salghur

Muhàmmad II ibn Salghur fou atabeg salghúrida del Fars. Era net de Sad I ibn Zangi, d'un segon fill d'aquest de nom Salghur. Va succeir el jove Muhàmmad I Adud al-Din, mort el 1262 després de 2 anys i mig de regnat sota regència de Terken Khatun, princesa dels atabegs de Yadz que fou la que el va portar al tron.
Va combatre al costat dels mongols en algunes campanyes on va donar mostres de valor però la major part del seu temps el va passar en plaers i disbauxa, i Terken Khatun, tot i que l'atabeg s'havia casat amb la seva filla, va decidir eliminar-lo. En aquest temps Terken Khatun va contactar amb els mamelucs (Bàybars I) cosa que no va portar a res concret.
El juliol 1263 Terken Khatun va arreglar la sortida de Muhammad II cap a la cort mongola per romandre allí. Llavors va fer proclamar a un germà de nom Saldjuk o Seldjuq ibn Salghur.
# Los Zumacales

La tomba megalítica de Los Zumacales és un monument megalític tipus cromlec del neolític (al voltant del 5500 aC.) Està situat a prop de Simancas (província de Valladolid, Espanya). El 2016 va ser inclosa en la Llista vermella de l'associació Hispania Nostra causa del seu estat de deteriorament.
Va ser descoberta a la dècada del 1960 casualment per un pagès que estava fent servir una màquina excavadora i va donar amb les pedres. S'han realitzat de campanyes d'excavació en els anys 1982, 1989 i 1990. S'han trobat restes d'ossos de joves i adults (en total 22 persones) i diversos objectes funeraris. En l'actualitat, a causa del seu estat d'abandó, ha patit espoli i vandalisme, pel que al febrer de 2016 va ser inclosa en la Llista vermella de l'associació sense ànim de lucre Hispania Nostra.
Aquest mateix 2016, la Junta de Castella i Lleó va realitzar una inversió de més de 62.000 euros per rehabilitar el jaciment, entre els quals es van realitzar treballs de restitució al seu lloc original dels blocs calcaris desplaçats el 1981, la reconstrucció de la cambra del dolmen, la restitució volumètrica del túmul i un accés amb senyals per als qui vulguin visitar-lo.
Va ser aixecada al voltant de l'any 5500 aC. Consisteix en un sepulcre de pedra calcària de grandària mitjana amb càmera circular d'uns 6,5 metres de diàmetre a la qual s'accedia per un passadís o corredor. Les pedres que conformen el sepulcre no estan en posició vertical sinó que reposen tombades sobre els seus costats majors.

## Referències

* 1 2 «El sepulcro abandonado» (en castellà). El Norte de Castilla, 11-08-2014.
* 1 2 3 4 5 6 «La tumba megalítica de Simancas, en la Lista Roja del Patrimonio» (en castellà). El Norte de Castilla, 10-02-2016.
* ↑ «La tumba megalítica de los Zumacales de Simancas (Valladolid), en la Lista Roja del Patrimonio por su estado de abandono» (en castellà). 20 Minutos, 10-02-2016.
* ↑ (en castellà) La tumba megalítica de Los Zumacales entra en la Lista Roja del Patrimonio, 10-02-2016.
* ↑ «El público podrá visitar la tumba megalítica de Los Zumacales, en Simancas» (en castellà). El Norte de Castilla, 05-10-2016.

## Vegeu també

* Simancas
* Península Ibèrica prehistòrica

## Enllaços externs

* Sepulcro megalítico de Los Zumacales
# Ernesto de la Fuente Torres

Ernesto de la Fuente Torres (m. 1937) va ser un militar espanyol.

## Biografia

El juliol del 1936, a l'esclat de la Guerra civil, ostentava el rang de capità d'Estat Major i es trobava destinat a Bilbao. Es va mantenir fidel a la República, oposant-se a la revolta militar. Durant el transcurs de la guerra va ser breument cap del I Cos d'Exèrcit d'Euzkadi, i més endavant cap d'Estat Major del XIV Cos d'Exèrcit. Va ser fet presoner pels franquistes i empresonat. Seria afusellat a Bilbao el 18 de desembre de 1937.

## Referències

* 1 2 Alpert, 2013, p. 339.
* ↑ Engel, 1999.
* ↑ Martínez Bande, 1972, p. 32.
* ↑ Gutiérrez Flores, 2006, p. 1125.

## Bibliografia

* Alpert, Michael. The Republican Army in the Spanish Civil War, 1936-1939. Cambridge University Press, 2013.
* Engel, Carlos. Historia de las Brigadas Mixtas del Ejército Popular de la República. Madrid, Almena, 1999. 84-922644-7-0.
* Gutiérrez Flores, Jesús. Guerra civil en Cantabria y pueblos de Castilla. Libros en Red, 2006.
* Martínez Bande, José Manuel. El final del frente norte. Madrid: Ed. San Martín, 1972.
# Bayard (Nebraska)

Bayard és una població dels Estats Units a l'estat de Nebraska. Segons el cens del 2000 tenia 1.247 habitants.

## Demografia

Segons el cens del 2000, Bayard tenia 1.247 habitants, 497 habitatges, i 329 famílies. La densitat de població era de 687,8 habitants per km².
Dels 497 habitatges en un 31,8% hi vivien nens de menys de 18 anys, en un 52,9% hi vivien parelles casades, en un 8,7% dones solteres, i en un 33,8% no eren unitats familiars. En el 31,2% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,2% tenia menys de 18 anys, un 8% entre 18 i 24, un 22,4% entre 25 i 44, un 23% de 45 a 60 i un 20,4% 65 anys o més.
L'edat mediana era de 40 anys. Per cada 100 dones de 18 o més anys hi havia 85,1 homes.
La renda mediana per habitatge era de 30.500 $ i la renda mediana per família de 39.559 $. Els homes tenien una renda mediana de 32.368 $ mentre que les dones 19.167 $. La renda per capita de la població era de 14.677 $. Aproximadament el 10,9% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bayard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Bayard». American Fact Finder. Oficina del Cens dels Estats Units, 12-01-2010.
# Vlkovce

Vlkovce és un poble i municipi d'Eslovàquia. Es troba a la regió de Prešov, al nord del país. El 2022 tenia una població estimada de 482 habitants.
La primera referència escrita a la vila data del 1268.

## Referències

* ↑ «Prešovský kraj (Slovakia): Districts, Towns and Municipalities» (en anglès), 1 gener 2022. [Consulta: 10 agost 2022].
# Morris Swadesh

Morris Swadesh (Holyoke, Massachusetts, 1909-1967) fou un lingüista nord-americà, casat amb la també lingüista Mary Rosamund Haas.
Considerat deixeble d'Edward Sapir, es graduà en lingüística el 1930, el 1930 acompletà els estudis a la Universitat de Chicago i el 1933 es doctorà a Yale. El seu treball inicial se centrà en la llengua dels nootka i més tard en el chitimacha, del qual descobrí que era una llengua aïllada. El 1937 marxà a Mèxic, on fou director del Consejo de Lenguas Indígenas, i director de lingüística al Departamento de Asuntos Indígenas. El 1941 va tornar als EUA per a ajudar a l'exèrcit a l'elaboració de diccionaris del xinès, birmanès, rus i espanyol. Però el 1948 li retiraren el passaport, acusat de fer activitats "esquerranes", i el 1953 tornà a Mèxic per a exercir de professor d'antropologia i lingüística.
La seva obra més perdurable és una llista de vocabulari bàsic, l'anomenada llista Swadesh de 100 "significats" bàsics que es fa servir, no sense controvèrsia, per a descobrir la genealogia de les llengües. Aquesta tècnica es deia glotocronologia.

## Bibliografia

* Newman, Stanley. (1967). Morris Swadesh (1909-1967), Language, 43.
* Swadesh, Morris. (1950). Salish internal relationships. International Journal of American Linguistics, 16, 157-167.
* Swadesh, Morris. (1952). Lexicostatistic dating of prehistoric ethnic contacts. Proceedings American Philosophical Society, 96, 452-463.
* Swadesh, Morris. (1955). Towards greater accuracy in lexicostatistic dating. International Journal of American Linguistics, 21, 121-137.
* Swadesh, Morris (1932) The Expression of the Ending-Point Relation in English, French, and German
* Swadesh, Morris (1934). The Phonemic Principle a Language 10 (1934)
* Swadesh, Morris (1937) A Method for Phonetic Accuracy and Speed a American Anthropologist 39
* Swadesh, Morris (1959) Linguistics as an Instrument of Prehistory a Southwestern Journal of Anthropology 15
* Swadesh, Morris (1971) The Origin and Diversification of Language

## Enllaços externs

* Morris Swadesh: Assaig Crític
* Morris Swadesh Arxivat 2005-11-13 a Wayback Machine.
# Procés quasiestàtic

Termodinàmica :
BranquesClàssica · Estadística · Química Equilibri / No-equilibri :
LleisZero · Primera · Segona · Tercera :
SistemesEstat: Equació d'estat Gas ideal · Gas real Estat de la matèria · Equilibri Volum de control · InstrumentsProcessos: Isobàric · Isocor · Isotèrmic Adiabàtic · Isentròpic · Isentàlpic Quasiestàtic · Politròpic Expansió lliure Reversible · Irreversible EndoreversibilitatCicles: Màquina tèrmica · Bomba de calor · Rendiment tèrmic :
Propietats del sistemaDiagrames Propietats intensives i extensivesFuncions d'estat: Temperatura / Entropia (intro.) † Pressió / Volum † Potencial químic / Nombre de partícules † († Variables conjugades) Títol de vapor Propietats reduïdesFuncions de procés: Treball · Calor :
Propietats dels materials
Capacitat tèrmica específica 
$c=$
$T$$\partial S$$N$$\partial T$
Compressibilitat 
$\beta =-$
$1$$\partial V$$V$$\partial p$
Dilatació tèrmica 
$\alpha =$
$1$$\partial V$$V$$\partial T$
Bases de dades termodinàmiques per substàncies pures :
EquacionsTeorema de Carnot · Teorema de Clausius · Relació fonamental · Llei dels gasos ideals · Relacions de MaxwellTaula d'equacions termodinàmiques :
PotencialsEnergia lliure · Entropia lliure
Energia interna$U(S,V)$
Entalpia$H(S,p)=U+pV$
Energia lliure de Helmholtz$A(T,V)=U-TS$
Energia lliure de Gibbs$G(T,p)=H-TS$ :
CientíficsBernoulli · Carnot · Clapeyron · Clausius · von Helmholtz · Carathéodory · Pierre Duhem · Gibbs · Joule · Maxwell · von Mayer · Rankine · Smeaton · Stahl · Thomson · Thompson · Waterson :
En termodinàmica, un procés quasiestàtic és un procés termodinàmic que té lloc infinitament a poc a poc. És important adonar-se que cap procés real és quasiestàtic: a la pràctica, aquest tipus de processos tan sols es poden aproximar duent-los a terme infinitesimalment a poc a poc. Un procés quasiestàtic normalment assegura que el sistema passarà per una seqüència d'estats que són infinitesimalment propers a l'equilibri (de tal manera que el sistema roman en equilibri quasiestàtic); en aquest cas, el procés normalment és reversible.

## Treball PV en diversos processos quasiestàtics

* Pressió constant: procés isobàric $W_{1-2}=\int PdV=P(V_{2}-V_{1})$
* Volum constant: procés isocor $W_{1-2}=\int PdV=0$
* Temperatura constant: procés isotèrmic $W_{1-2}=\int PdV\,,\quad PV=P_{1}V_{1}=C$ $W_{1-2}=P_{1}V_{1}\ln {\frac {V_{2}}{V_{1}}}$>

## Referències

* ↑ «What is Quasi-static process? » Thermodynamics» (en anglès). Arxivat de l'original el 2019-03-27. [Consulta: 6 juliol 2019].
* ↑ «Quasi-static processes». [Consulta: 13 juliol 2019].
* ↑ «DEFINE QUASI-STATIC OR QUASI-EQUILIBRIUM PROCESS». [Consulta: 13 juliol 2019].

## Vegeu també

* Procés reversible
* Entropia

## Enllaços externs

* Thermodynamic Processes - LibreTexts
# Izegem

Izegem és un municipi belga de la província de Flandes Occidental a la regió de Flandes.

## Seccions

| # | Nom | Superfície (km²) |
| I | Izegem | 14,88 |
| II | Kachtem | 5,17 |
| III | Emelgem | 5,44 |

## Localització

* a. Ingelmunster
* b. Lendelede
* c. Sint-Eloois-Winkel (Ledegem)
* d. Rumbeke (Roeselare)
* e. Roeselare
* f. Ardooie
* g. Meulebeke

## Personatges il·lustres

* Johan Bruyneel, ciclista.
* Nico Mattan, ciclista.

## Agermanaments

* Zlín
# Nanyangosaure

Nanyangosaure (Nanyangosaurus) és el nom donat a un gènere de dinosaure del Cretaci inferior. Fou un iguanodont que visqué al que actualment és la Xina. L'espècie tipus, Nanyangosaurus zhugeii, fou descrita per Xu, Zhao Lu, Huang, Li, i Dong l'any 2000.

## Referències

* http://www.thescelosaurus.com/iguanodontia.htm Arxivat 2009-04-25 a Wayback Machine.